Sunnudaginn 6. júní verða góðir gestir á ferð í Reykholti , Horsholm kórinn frá Danmörku . Kórinn mun syngja með í guðsþjónustu sem hefst klukkan 14.00 og klukkan 16.00 heldur kórinn tónleika í kirkjunni . Þetta er um 30 manna kór sem syngur bæði kirkjulega tónlist og eins danska söngva , sem flestir þekkja úr Íslenska söngvasafninu . Stjórnandi kórsins er Lise Hanskov sem er einn af fremstu organistum Dana . Hún er organisti í Rungsted Kirke og hefur haldið marga tónleika á orgel og píanó . Undirleikari með kórnum verður Örn Magnússon , dómorganisti og einn kórfélaga er Borgfirðingurinn Böðvar Guðmundsson sem sungið hefur með kórnum um árabil .